Diari Oficial de la Generalitat Valenciana


Sumari del DOGV 5632, del 05-11-2007 (2007/13840)

RESOLUCIÓ de 29 d'octubre de 2007, del director general del SERVEF, per la qual s'amplia el termini de presentació de la documentació d'inici d'obres o servicis, establit en l'Ordre de 6 de juny de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació Salari Jove.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5632

Data del DOGV
:   05-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/13646


Data del document
:   29-10-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * creació d'ocupació
    * administració local
    * administració regional
    * ajuda a l'ocupació
    * atur juvenil
    * jove

RESOLUCIÓ de 29 d'octubre de 2007, del director general del SERVEF, per la qual s'amplia el termini de presentació de la documentació d'inici d'obres o servicis, establit en l'Ordre de 6 de juny de 2007, de la Conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació Salari Jove. [2007/13621]  
El 21 de juny de 2007 es va publicar en el Diari Oficial de la Comunitat Valenciana l'Ordre de 6 de juny 2007, de la conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació Salari Jove, per a l'exercici 2007.   
L'article 12 de l'esmentada ordre establix el 20 de novembre de 2007, com a termini màxim de presentació de la documentació d'inici de les obres o servicis per part de les entitats beneficiàries.  
Ateses les dificultats tècniques i organitzatives de les entitats per a presentar la documentació d'inici de les activitats dins del termini establit, com a conseqüència de la demora en l'inici del programa en aquest exercici.  
Ateses les raons d'interés públic i social de les mesures de foment d'ocupació del programa, que va dirigit als joves desocupats i amb la finalitat de rendibilitzar al màxim la seua execució tot oferint cobertura a possibles desajustos en l'inici d'aquests, es considera oportú ampliar el termini de presentació de la documentació d'inici de les obres o servicis d'interés general i social, subvencionats a l'empara de la convocatòria anteriorment indicada.  
Vist allò disposat en la disposició final primera, de l'Ordre de 6 de juny de 2007, resolc:   
Primer  
Ampliar el termini de presentació de la documentació d'inici d'obres o servicis, establit en l'article 12 de l'Ordre de 6 de juny de 2007, de la conselleria d'Economia, Hisenda i Ocupació, per la qual es convoquen les ajudes del Programa de Foment d'Ocupació Salari Jove, per a l'exercici 2007, el dia 10 de desembre de 2007.  
València, 29 d'octubre de 2007.- El director general del Servici Valencià d'Ocupació i Formació: Luis Lobón Martín.